                                                           ZAPISNIK


46. sjednice Vijeća Mjesnog odbora „Petar Zrinski“ održane u prostorijama Mjesnog odbora „Petar Zrinski“, Primorska 32, održane 25. ožujka 2025. godine s početkom u 18:00 sati.

NAZOČNI ČLANOVI VIJEĆA: Igor Javorović, Elizabeta Kobeščak, Krešimir Turkalj, Ivana Živčić, Tena Miličević

NENAZOČNI ČLANOVI VIJEĆA: Lucija Kerečin, Luka Kerečin

Predsjedava Ivana Živčić, predsjednica Vijeća.
Predsjednica konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 46. sjednicu Vijeća Mjesnog odbora.

Vijeće prihvaća tekst Zapisnika 45. sjednice Vijeća Mjesnog odbora „Petar Zrinski“ održane 25. veljače 2025. godine.

Predsjednica predlaže dopunu dnevnog reda te Vijeće donosi;



DNEVNI RED:


1. Sadnja stabala u parku u Prilazu Gjure Deželića 43, donošenje zaključka
2. Izvještaj o muralu u Dječjem vrtiću “Krijesnice”
3. Izvještaj o projektu „Priroda unutarnjih dvorišta MO Petar Zrinski“
4. Korištenje prostora Mjesnog odbora „Petar Zrinski“, donošenje zaključka
5. Prijedlog Odluke o izmjenama i dopunama Odluke o donošenju Generalnoga urbanističkog plana Grada Zagreba, mišljenje, traži se
6. Prijedlog Odluke o izmjenama i dopunama Odluke o donošenju Prostornog plana Grada Zagreba, mišljenje, traži se
7. Prijedlog Odluke o izradi Urbanističkog plana uređenja Ivanja Reka, mišljenje, traži se
8. Pitanja, prijedlozi i obavijesti




Ad.1 Sadnja stabala u parku u Prilazu Gjure Deželića 43

Članovi vijeća su usmeno obaviješteni o problematici.

Vijeće bez rasprave jednoglasno donosi;



ZAKLJUČAK
 
                                  o sadnji stabala u Parku – Prilaz Gjure Deželića 43


1. Vijeće Mjesnog odbora „Petar Zrinski“ predlaže da su u sezoni sadnje stabla uvrsti lokacija  
     Park – Prilaz Gjure Deželica 43, na obodnim lokacijama uz sportsko igralište i parka za 
     Djecu.

2  Ovaj Zaključak dostavlja se Vijeću Gradske četvrti Donji grad na daljnje postupanje




Ad. 2 Izvještaj o muralu u Dječjem vrtiću “Krijesnice”


Članovima vijeća je materijal dostavljen uz poziv za sjednicu.


Vijeće bez rasprave jednoglasno prihvaća izvješće o muralu u DV „Krijesnice“. 

Izvješće je u prilogu Zapisnik.


   

Ad. 3 Izvještaj o projektu "Priroda unutarnjih dvorišta MO Petar Zrinski"

Članovima vijeća je materijal dostavljen uz poziv za sjednicu.


[bookmark: _heading=h.jyshqf4c15or]Vijeće bez rasprave jednoglasno prihvaća izvješće o projektu „Priroda unutarnjih dvorišta MO Petar Zrinski“;


Izvješće je u prilogu Zapisnik.



Ad. 4 Korištenje prostora mjesnog odbora „Petar Zrinski“

Članovima vijeća je materijal dostavljen uz poziv za sjednicu.

Vijeće bez rasprave jednoglasno donosi sljedeće;


Z A K L J U Č A K
o povremenom korištenju prostorija Mjesnog odbora „Petar Zrinski”



1. Klubu liječenih alkoholičara „Petar Zrinski“ odobrava se povremeno korištenje dvorane u objektu mjesne samouprave, Primorska 32, u terminu četvrtkom od 18.00 – 19.00 sati. 

2. Prostor iz točke 1. ovog zaključka koristit će Klub liječenih alkoholičara „Petar Zrinski“ bez naknade.

3. Klub liječenih alkoholičara „Petar Zrinski“ obvezuje se prilikom korištenja prostorija postupati s pažnjom dobrog gospodara.

4. O povremenom korištenju prostorija iz točke l. ovog zaključka Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.



Z A K L J U Č A K
o jednokratnom korištenju prostorija Mjesnog odbora „Petar Zrinski”



1. Jnani Yogi odobrava se povremeno korištenje dvorane u objektu mjesne samouprave, Primorska 32, u slijedeća dva termina;
subota 29. ožujka 2025. od 17.00 – 17.45. sati
subota 07. lipnja 2025. od 17.00 – 17.45 sati 

2. Prostor iz točke 1. ovog zaključka koristit će Jnani Yoga bez naknade.

3. Jnani Yoga obvezuje se prilikom korištenja prostorija postupati s pažnjom dobrog gospodara.

4. O povremenom korištenju prostorija iz točke l. ovog zaključka Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.




Ad. 5 Prijedlog Odluke o izmjenama i dopunama Odluke o donošenju Generalnoga urbanističkog plana Grada Zagreba

Članovima vijeća je materijal dostavljen uz poziv za sjednicu.


Vijeće bez rasprave većinom glasova donosi;


ZAKLJUČAK
o Prijedlogu Odluke o izmjenama i dopunama Odluke o donošenju Generalnoga urbanističkog plana Grada Zagreba

1.  Vijeće Mjesnog odbora „Petar Zrinski“ daje pozitivno mišljenje o Prijedlogu Odluke o 
      izmjenama i dopunama Odluke o donošenju Generalnoga urbanističkog plana Grada 
      Zagreba. 

2.   Ovaj Zaključak se dostavlja Vijeću Gradske četvrti Donji grad.




Ad. 6 Prijedlog Odluke o izmjenama i dopunama Odluke o donošenju Prostornog plana Grada Zagreba

Članovima vijeća je materijal dostavljen uz poziv za sjednicu.


Vijeće bez rasprave većinom glasova donosi;

ZAKLJUČAK

o Prijedlogu Odluke o izmjenama i dopunama Odluke o donošenju Prostornog plana Grada Zagreba

1.	Vijeće Mjesnog odbora „Petar Zrinski“ daje pozitivno mišljenje o Prijedlogu Odluke o izmjenama i dopunama Odluke o donošenju Prostornog plana Grada Zagreba. 

2.	Ovaj Zaključak se dostavlja Vijeću Gradske četvrti Donji grad.





Ad. 7 Prijedlog Odluke o izradi Urbanističkog plana uređenja Ivanja Reka

Članovima vijeća je materijal dostavljen uz poziv za sjednicu.

Vijeće bez rasprave donosi;


ZAKLJUČAK

o Prijedlogu Odluke o izradi Urbanističkog plana uređenja Ivanja Reka

1.	Vijeće Mjesnog odbora „Petar Zrinski“ daje negativno mišljenje o Prijedlogu Odluke o izradi Urbanističkog plana uređenja Ivanja Reka.

2.	Ovaj Zaključak se dostavlja Vijeću Gradske četvrti Donji grad.



Ad. 8 Pitanja, prijedlozi i obavijesti

Gđa. Živčić je obavijestila članove Vijea da u ožujku započinje projekt “Zelenije i sigurnije školske ulice” financiran iz Plana potreba za aktivnostima, programima i projektima unapređenja kvalitete života građana Mjesnog odbora “Petra Zrinski” i Gradske četvrti 
Donji grad. 
31. ožujka 2025. godine održat će se radionica s učenicima i radionica s roditeljima OŠ “Petar Zrinski”. Cilj radionice je osmisliti preporuke za poboljšanje kvalitete javnog prostora u školskoj ulici, aktivno uključiti učenike i roditelje u rješavanje identificiranih problema te podići svijest o važnosti održivog urbanog planiranja i sigurnosti u prometu.

Predstavljanje rezultata projekta “Zelenije i sigurnije školske ulice” i održavanje pješačkog autobusa planirano je za početak svibnja u OŠ “Petra Zrinskog”. Internetska poveznica https://www.odraz.hr/projekti/svi-projekti/zelenije-i-sigurnije-skolske-ulice/ je izvor svih novosti o projektu te će na njoj stajati i svi rezultati radionica. 

Gđa.  Živčić je obavijestila  članove Vijeća da je Gradski ured za obnovu, izgradnju, prostorno uređenje, graditeljstvo i komunalne poslove izdao rješenje da Grad Zagreb postavi 3 klupe ispred X. gimnazije Ivan Supek na inicijativu učenici X. gimnazije Ivan Supek u sklopu predmeta ,,Škola i zajednica".







Sjednica je završila u 19,00 sati.
Zapisnik sastavila: Ivana Živčić


KLASA: 024-08/25-003/720
URBROJ: 251-13-11-4/006-25-02
Zagreb, 25 ožujka 2025.

                                                           PREDSJEDNICA VIJEĆA MJESNOG ODBORA
                                                                                    „PETAR ZRINSKI“

[bookmark: _GoBack]                                                                                            Ivana Živčić, v.r.






























Izvješće o glasanju na 46. sjednici VMO “Petar Zrinski”

